

ที่ มท 0803.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐300

 มีนาคม 2565

เรื่อง แนวทางการประเมินผลการปฏิบัติงานด้านบัญชีภาครัฐ ประจำปีงบประมาณ พ.ศ. 2565

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0803.3/ว 3161 ลงวันที่ 12 ตุลาคม 2563

 2. หนังสือกรมส่งเสริมการปกครองท้องถิ่น ที่ มท 0803.3/ว 698 ลงวันที่ 2 เมษายน 2564

สิ่งที่ส่งมาด้วย สำเนาหนังสือกรมบัญชีกลาง ที่ กค ๐๔๑๐.๓/ว 160 ลงวันที่ 28 กุมภาพันธ์ 2565 จำนวน 1 ชุด

 ตามหนังสือที่อ้างถึง กรมส่งเสริมการปกครองท้องถิ่นได้ขอให้จังหวัดแจ้งบัญชีผู้ใช้งาน (User name) และรหัสผ่าน (Password) ระดับหน่วยเบิกจ่ายในระบบการประเมินผลคุณภาพการบัญชีภาครัฐ (Government Accounting Quality Assurance and Evaluation System : GAQA) เพื่อให้สำนักงานส่งเสริมการปกครองท้องถิ่นจังหวัดใช้ในการประเมินผลการปฏิบัติงานด้านบัญชีภาครัฐ นั้น

 กรมส่งเสริมการปกครองท้องถิ่นได้รับแจ้งจากกรมบัญชีกลาง ได้กำหนดเกณฑ์การประเมินผลการปฏิบัติงานด้านบัญชีภาครัฐ ประจำปีงบประมาณ พ.ศ. ๒๕๖5 เช่นเดียวกับปีงบประมาณ พ.ศ. 2564 โดยปรับแนวทางการประเมินในเรื่องที่ 4 ความมีประสิทธิผล และขอให้ประเมินผลและรายงานผลผ่านระบบการประเมินผลคุณภาพการบัญชีภาครัฐ (GAQA) ดังนี้

 ๑. แนวทางการประเมินผลการปฏิบัติงานด้านบัญชีภาครัฐ ประจำปีงบประมาณ พ.ศ. 2565 ประกอบด้วย

 1.1 ความถูกต้อง มีการแสดงยอดคงเหลือและรายการเคลื่อนไหวของบัญชี

 1.๒ ความโปร่งใส มีการเปิดเผยข้อมูลทางบัญชีต่อสาธารณะ

 1.3 ความรับผิดชอบ มีการจัดส่งรายงานและแก้ไขข้อทักท้วงด้านบัญชีภายในระยะเวลา ที่กำหนด

 1.4 มีการรายงานการวิเคราะห์ข้อมูลทางบัญชีหรือต้นทุนผลผลิตเพื่อการบริหารและผลการดำเนินงานจากการใช้ประโยชน์จากรายงานการวิเคราะห์ได้อย่างมีประสิทธิผล

 2. ข้อมูลที่ใช้ในการประเมินผล ใช้ข้อมูลด้านบัญชีของหน่วยงาน ดังนี้

 2.1 เรื่องที่ ๑ ถึงเรื่องที่ ๓ ใช้ข้อมูลด้านบัญชีการเงินที่จัดทำบัญชีและรายงานการเงินของปีงบประมาณ พ.ศ. ๒๕๖5 ยกเว้นเรื่องที่ 3.5 ใช้รายงานของผู้สอบบัญชีปีล่าสุด

 ๒.2 เรื่องที่ ๔ ใช้ข้อมูลด้านบัญชีการเงินและ/หรือบัญชีบริหาร โดยการนำข้อมูลทางบัญชีหรือต้นทุนผลผลิตมาวิเคราะห์และใช้ประโยชน์จากผลการวิเคราะห์ข้อมูลดังกล่าวในการบริหารงาน

 ๓. การรายงานผลและการส่งข้อมูล ให้สำนักงานส่งเสริมการปกครองท้องถิ่นจังหวัดประเมินผลและรายงานผลคะแนนการประเมินฯ เรื่องที่ 1 ถึงเรื่องที่ 3.1 ด้วยแบบ สรก. ๖5 และหลักฐานที่เกี่ยวข้องตามแนวทางการประเมินผลในรูปแบบไฟล์ข้อมูล ผ่านระบบ GAQA ภายในวันอังคารที่ 1 พฤศจิกายน 2565

/ในการนี้....

- 2 -

ในการนี้ เพื่อให้การประเมินผลการปฏิบัติงานด้านบัญชีภาครัฐ ประจำปีงบประมาณ พ.ศ. 2565 ของสำนักงานส่งเสริมการปกครองท้องถิ่นจังหวัดครบถ้วน ถูกต้อง เป็นปัจจุบัน และรายงานการเงินในภาพรวมของกรมส่งเสริมการปกครองท้องถิ่นมีความน่าเชื่อถือ ขอให้จังหวัดแจ้งสำนักงานส่งเสริมการปกครองท้องถิ่นจังหวัดปฏิบัติตามแนวทางการประเมินฯ ดังกล่าว รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองคลัง

กลุ่มงานบัญชี

โทร. ๐-๒๒๔๓-๒๒๒๕

โทรสาร. ๐-๒๒๔๑-๙๐๒๔

ไปรษณีย์อิเล็กทรอนิกส์ saraban@dla.go.th

ผู้ประสานงาน

นางสาวพิกุล นาคชำนาญ 09 2971 0443